_:ncf462b7a7ef94db6b475f6be5bb05878xb0
<http://schema.org/articleBody>
"जबलपुर : यहां नंबरों पर लग रहा अवैध रूपया और पहुंच गई पुलिस, मच गई भगदड़ \n\n\n\tअधारताल पुलिस और क्राइम ब्रांच की राजीव गांधी नगर में दबिश\n\t8 सटोरिये गिरफ्तार,  27 हजार 220 रूपये एवं 6 मोबाईल जप्त\n\n\nद लोकनीति डेस्क जबलपुर \n अधारताल पुलिस और क्राइम ब्रांच की संयुक्त टीम ने मंगलवार अवैध तरीके से खिलाए जा रहे जुआ और सट्टे की फड़ पर छापा मारा। पुलिस की दबिश से सटोरियों और जुआरियों में भगदड़ मच गई। पुलिस ने मौके से आठ जुआरियों को गिरफ्तार किया है फड़ से 27 हजार 220 रुपए जप्त कर जुआ एक्ट का मामला दर्ज किया है।\n\n    पुलिस के मुताबिक मुखबिर से सूचना मिली कि कटरा मस्जिद के पास अधारताल में राजीव गाॅधी नगर निवासी नसीम अंको पर रूपयों का दांव लगवाकर सट्टा खिलाते हुये अवैध लाभ अर्जित कर रहा है। सूचना पर योजनाबद्ध तरीके से क्राइम ब्रांच एवं थाना अधारताल पुलिस द्वारा घेराबंदी कर दबिश दी। पुलिस को देखते ही जुआरियों में हड़कंप मच गया।जुआरियों और सटोरियों ने भागने का प्रयास किया, लेकिन पुलिस ने सभो को दबोच लिया।\nये जुआरी पकड़े गए फड़ से : \nपुलिस ने फड़ से नसीम निवासी राजीवगाॅधी नगर, फरीब निवासी मक्का नगर, सलीम  निवासी कटरा राय भवन के पास , आर्यन जैसवाल एवं नरेन्द्र ठाकुर निवासी संजय नगर आधारताल , प्रमोद निवासी सुब्बा शाह, मोह. सरवर निवासी मिलौनीगंज, शुभम चोैधरी  निवासी बजरंग बाडा कटरा को सट्टा लिखते एवं लिखाते रंगे हाथ पकड़ा गया। \nसट्टा पट्टी और 27 हजार सहित  6 मोबाइल मील \nकब्जे से सट्टा पट्टी एवं नगद 27 हजार 220 रूपये एवं 6 मोबाईल जप्त करते हुये थाना अधारताल में सटोरियों के विरूद्ध सट्टा एक्ट के तहत कार्यवाही की गई।\nउल्लेखनीय भूमिका  सटोरियों को रंगे हाथ गिरफ्तार करने में क्राइम ब्रांच के सउनि आरपी बर्मन, आरक्षक राधे श्याम दुबे, ओम नारायण, आनंद तिवारी, महेन्द्र पटेल, की सराहनीय भूमिका रही। "
<https://thelokniti.com/news/jabalpur-illegal-money-charged-on-numbers-and-police-arrived-stampede/>